 Xildhibaan Axmed Muuse Obsiiyey Axmed Gacan, oo isagu ugu horeyn halkaas ka hadlaly ayaa yidhi Waatan Diiwaangelintii biaamatay, Gobolka Burco bayna ka bilaamatay, walibana Gobolka oo dhan maaha waa inta ay Degmada Burco xukunto, dadkii Somaliland wuu talawsan yahay maanta, abaar baa dalka ka dhacday, waxa aan anigu Hargeysa ka baxay bishii hore ee dhammaatay siddeedii, 29-keediina waan ku soo noqday, mar labaad baan baxay, intaas indho indhayn baan ahaa, marka aad xuduuda ka talawdo, oo waliba in badan ka talawdo, ayaad arkaysaa umad badan oo degan oo awal deegaan aan ku ahaan jirin,waxa aan ku arkay reer Saylac, Booramana waan ku arkay, Baligubadlena waan ku arkay, Faraweyne-na waan ku arkay, wax alaale wixii Galbeed inaga xigay ee kor degi jiray, halkaas bay isku wada tageen, waxaana la yidhi waa Todoba cisho xuduudku, dadkuna xuduudka wuu ka talawsan yahay, marka horena xuduudka sanaaduuqda la dhigaa way yarayd, oo wey koobnayd, marka Doorashooyinkii hore laga soo qaado,marka hore waxa la yidhi waa afar iyo toban cisho, Degmada Burco, todoba cisho baa laga dhigay, marka aan suaalay qaar Madax ah waxa ay yidhaahdeen Degmooyinka dib baa loogu dhigi doona Sanaaduqda, meel ay umaddii oo dhami iskaga tagtay oo ay tallawsan tahay, oo ay Itoobiya u talawday todoba cisho kuma filaan karto,dadka muwaadiniinta ahna in Doorashadooda ama Codkooda la duudsiiya xaaran bay ku tahay Dastuurka iyo Sharciga dalka, bilaadanimadana ku tahay. 